Screenshot: YouTube



KONTROVERZE oko otetog hrvatskog vlaka kojeg je nedavno vratila mađarska strana ne prestaju. Snimka spornog vlaka od 18 rujna ove godine, pokazuje suradnju između hrvatske i mađarske policije. Iz snimke je vidljivo i da je postojao dogovor oko prelaska vlaka punog izbjeglica preko granice, a što je u suprotnosti s tvrdnjama mađarske vlade i policije.

> I mađarska policija demantira Ostojića: "Vlak je vraćen na traženje predsjednice"

Štoviše u jednom trenutku moguće je vidjeti kako hrvatski vlak s izbjeglicama prelazi državnu granicu, te kako im mašu mađarski graničari. Isto tako na snimci je moguće vidjeti kako su u vlaku i hrvatski i mađarski policajci.

Snimka je objavljena na YouTube još 19 rujna, a iz MUP-a su nam danas kasno popodne potvrdili autentičnost snimke, odnosno da se radi o spornom vlaku.

Policajci putovali s izbjeglicama osiguravajući red



Snimka izravno opovrgava tvrdnje glasnogovornika mađarske vlade Zoltana Kovacsa koji je rekao kako je "došlo do velikog kršenja međunarodnog incidenta jer je vlakom iz Hrvatske u Mađarsku stiglo 1000 izbjeglica sa 40 naoružanih hrvatskih policajaca bez dozvole". Glasnogovornik je tvrdio da nije bilo nikakvog dogovora.



Podsjetimo, vlak s izbjeglicama prešao je granicu s Mađarskom 18. rujna, a prema tvrdnjama ministra policije Ranka Ostojića policajci su putovali s migrantima osiguravajući red.



"Aranžman je dogovoren s Mađarskom, no oni su očito odlučili taj dogovor 'izigrati i zloupotrijebiti'" rekao je Ostojić.



Tekst se nastavlja ispod oglasa

Šteta od 30 tisuća eura



Podsjetimo kako će HŽ Putnički promet ispostaviti mađarskim željeznicama račun za troškove nastale zadržavanjem vlaka koji je iz Hrvatske u Mađarsku prevozio izbjeglice. Trošak se procjenjuje na oko 30 000 eura, rekao je ministar prometa Siniša Hajdaš Dončić.



